RAPORT AL COMISIEI CĂTRE CONSILIU ȘI PARLAMENTUL EUROPEAN PRIVIND ACTIVITATEA DIN 2011 ÎN CADRUL MANDATULUI EXTERN AL BEI /* COM/2012/0637 final */





RAPORT AL COMISIEI CĂTRE CONSILIU ȘI PARLAMENTUL EUROPEAN PRIVIND ACTIVITATEA DIN 2011 ÎN CADRUL MANDATULUI EXTERN AL BEI CUPRINS 1. INTRODUCERE 3 2. PRINCIPALELE REZULTATE 3 3. OPERAȚIUNI DE FINANȚARE 5 3.1. Situația volumului finanțărilor BEI în regiunile care intră sub incidența deciziei 5 3.2. Contribuția la îndeplinirea obiectivelor politicilor UE 8 3.3. Defalcare pe sectoare 9 3.4. Impactul și valoarea adăugată a operațiunilor BEI 9 4. COOPERAREA CU COMISIA 11 5. COOPERAREA CU INSTITUȚIILE FINANCIARE INTERNAȚIONALE 12 RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND ACTIVITATEA DIN 2011 ÎN CADRUL MANDATULUI EXTERN AL BEI 1. INTRODUCERE Decizia nr. 1080/2011/UE a Parlamentului European și a Consiliului[1] („decizia” sau „mandatul”) prevede obligația Comisiei de a prezenta anual rapoarte referitoare la operațiunile de finanțare ale Băncii Europene de Investiții (BEI) derulate cu garanție UE. Prezentul raport se bazează pe rapoartele anuale furnizate de BEI și acoperă activitatea pe 2011 în cadrul mandatului extern al BEI. Prin urmare, prezentul raport nu se referă la evenimentele din 2012, printre care se numără aprobarea unei majorări a capitalului BEI de către Consiliul European din iunie 2012. În afara UE, în regiunile vizate de mandat, BEI acordă împrumuturi și garanții la împrumuturi cu acoperirea garanției UE („operațiuni în cadrul mandatului”) sau pe risc propriu („operațiuni pe risc propriu”) în temeiul articolului 16 din statutul Băncii. Prezentul raport analizează operațiunile de finanțare ale BEI în cadrul mandatului și oferă o sinteză a operațiunilor pe risc propriu pentru anul 2011. Operațiunile BEI în Africa, Caraibe și Pacific (ACP), precum și în țările și teritoriile de peste mări (TTPM) sunt tratate într-un raport anual separat. Ar trebui remarcat faptul că rapoartele privind unele dintre cerințele suplimentare introduse prin articolul 11 din decizie includ numai operațiunile de finanțare ale BEI pentru care a fost depusă o cerere de finanțare după data de 30 octombrie 2011 și care sunt semnate după 1 ianuarie 2012. Informații mai detaliate și tabele statistice referitoare la activitățile menționate mai sus – inclusiv la nivel de proiect, sector, țară și regiune – pot fi găsite în documentul de lucru al serviciilor Comisiei anexat („documentul de lucru”)[2]. Un al document de lucru include orientările operaționale regionale tehnice elaborate în comun de Comisie și BEI, după consultarea Serviciului European de Acțiune Externă, în conformitate cu articolul 6 din decizie care stabilește contribuția operațiunilor de finanțare ale BEI în cadrul mandatului la politicile Uniunii. Orientările operaționale regionale tehnice au scopul de a asigura un astfel de sprijin și ar trebui să fie valabile până la expirarea actualului mandat. Decizia 1080/2011/UE prevede obligația Comisiei de a transmite Parlamentului European și Consiliului aceste orientări, de îndată ce sunt stabilite. Ar trebui precizat că prezentul raport va fi anexat la viitoarea evaluare de impact care va însoți propunerea legislativă de decizie de acordare a unei garanții UE Băncii Europene de Investiții pentru pierderile rezultate din împrumuturi și din garanții la împrumuturi pentru proiecte din afara UE din cadrul următorului cadru financiar multianual (CFM). 2. PRINCIPALELE REZULTATE Decizia prevede majorarea cu 1 684 de milioane EUR a plafonului global al mandatului general și eliberarea unei sume suplimentare de 2 000 de milioane EUR pentru mandatul referitor la schimbările climatice cu scopul de a-i oferi BEI o garanție de până la 29 484 de milioane EUR pentru operațiunile sale în cadrul mandatului. În cursul anului 2011, au fost lansate mai multe inițiative esențiale la nivelul UE, în special ca reacție la primăvară arabă. În special, plafonul împrumuturilor BEI cu garanție UE pentru regiunea mediteraneană a fost majorat cu 1 miliard EUR. Comisia și BEI, alături de statele membre vizate, au participat activ la inițiativa de parteneriat al G8 de la Deauville și au instituit un grup operativ al UE pentru zona sud-mediteraneană. În 2011, în pofida degradării perspectivelor economice mondiale, BEI a continuat să sprijine activitatea economică în regiunile vizate de mandat și și-a sporit semnificativ împrumuturile acordate pentru proiecte în domeniul schimbărilor climatice. Volumul total al finanțării BEI în afara UE s-a ridicat la 7,3 miliarde EUR în 2011, cu aproximativ 17% mai puțin decât cele 8,7 miliarde EUR din 2010, dar totuși în medie peste nivelurile din perioada anterioară crizei. În regiunile vizate de mandat, activitatea BEI a însumat 6,5 miliarde EUR în 2011 față de 7,8 miliarde EUR în 2010. Potrivit celui mai recent Plan operațional al băncii pentru 2012-2014 aprobat de BEI la sfârșitul anului 2011, volumul împrumuturilor externe acordate de BEI ar urma să scadă și mai mult pentru a atinge nivelurile de dinainte de criză de 6,5 miliarde EUR în 2012, 5,9 miliarde EUR în 2013 și 5,2 miliarde EUR în 2014. În special, finanțarea externă acordată de BEI din resurse proprii (adică fără a lua în considerare Facilitatea pentru investiții în țările ACP și activitatea de capital de risc în țările mediteraneene) s-ar ridica la 6,0 miliarde EUR în 2012, 5,3 miliarde EUR în 2013 și 4,6 miliarde EUR în 2014. Regiunile vizate de mandat nu au rămas în niciun caz neafectate de criza mondială. În țările aflate în faza de preaderare, care reprezentau aproximativ 52% din totalul împrumuturilor acordate regiunilor vizate de mandat, deși creșterea economică s-a stabilizat la 7,5% din PIB în 2011, creșterea creditului a rămas cu mult sub nivelurile din perioada anterioară crizei. BEI, în calitatea sa de principal creditor multilateral în regiune, a continuat să sprijine activitatea economică acordând împrumuturi substanțiale IMM-urilor (31% din volumul total) și angajând resurse considerabile pentru investiții în sectorul transporturilor și cel al energiei. În același timp, împrumuturile acordate de BEI pentru proiecte în domeniul schimbărilor climatice au crescut cu 500 de milioane EUR la 2,1 miliarde EUR în 2011, reprezentând 32% din totalul împrumuturilor semnate (de la 21% în 2010). Au fost vizate multe dintre țările cel mai puțin eficiente în materie de CO2, de exemplu, Rusia, Africa de Sud și India. Un efort deosebit s-a făcut pentru Asia și America Latină, unde aceste împrumuturi au reprezentat 78% din totalul împrumuturilor semnate. Acțiunile în domeniul schimbărilor climatice au reprezentat 29% din împrumuturile acordate țărilor aflate în faza de preaderare și 30% din împrumuturile pentru Africa de Sud în 2011. În timp ce volumul împrumuturilor a fost în mare parte stabil în majoritatea regiunilor vizate de mandat, volumul împrumuturilor în regiunea mediteraneană a scăzut puternic la 965 de milioane EUR de la un nivel extrem de ridicat în 2010 de 2,5 miliarde EUR. Această situație s-a datorat întârzierilor în pregătirea proiectelor cauzate de evenimentele din primăvară arabă, nesiguranței ulterioare și mediului de afaceri instabil. Mai multe administrații interimare au amânat deciziile referitoare la programe de investiții pe termen lung până după desfășurarea alegerilor democratice. În plus, în cadrul sancțiunilor UE față de Siria, a fost suspendată și activitatea BEI în această țară. În acest context, Comisia a adoptat în aprilie 2012 un act delegat prin care elimina Siria de pe lista țărilor eligibile în cadrul mandatului[3]. În acest context, ar trebui subliniat faptul că BEI s-a confruntat cu neplata dobânzilor și cu nerambursări ale împrumuturilor de către guvernul sirian, iar în mai 2012 s-a recurs pentru prima dată la garanția UE pentru o sumă de aproximativ 15,4 milioane EUR. 3. OPERAȚIUNI DE FINANȚARE 3.1. Situația volumului finanțărilor BEI în regiunile care intră sub incidența deciziei În regiunile vizate de mandat, volumul total al finanțărilor s-a ridicat la 6,5 miliarde EUR în 2011 față de 7,8 miliarde EUR în 2010. În 2011, volumul sumelor angajate în cadrul facilităților de finanțare pe risc propriu ale BEI a crescut cu 18%, în timp ce volumul împrumuturilor acordate în cadrul mandatului a scăzut cu 37%. Tabelul de mai jos reflectă situația volumului finanțărilor acordate de BEI din resurse proprii în 2011 în regiunile vizate de mandat. Tabelul 1: Finanțări acordate de BEI în 2011 în regiunile vizate de mandat Țări || Operațiuni în cadrul mandatului || Operațiuni ale BEI pe risc propriu || Total (milioane EUR) || Garanție globală || Acoperirea riscului politic || Total Țări în faza de preaderare || 998 || 26 || 1024 || 2 358 || 3 381 Țări mediteraneene || 553 || 373 || 926 || 39 || 965 Țările vecine din est, Rusia || 625 || 50 || 675 || 101 || 776 Asia și America Latină || 61 || 249 || 310 || 861 || 1 171 Africa de Sud || 115 || - || 115 || 50 || 165 Total || 2 352 || 698 || 3 050 || 3 409 || 6 459 În 2011, 77% din împrumuturile semnate în cadrul mandatului au fost acoperite de o garanție globală, utilizată pentru operațiunile suverane și subsuverane, în timp ce 23% au beneficiat de o garanție împotriva riscurilor politice pentru operațiunile din sectorul privat. Volumul combinat al împrumuturilor semnate implicând oricare dintre garanții reprezintă 47% din finanțarea totală în 2011 în regiunile care intră sub incidența deciziei, în timp ce restul de 53% corespunde unui nivel record de 3,4 miliarde EUR de împrumuturi pe risc propriu acordate de BEI fără a recurge la garanția UE. La sfârșitul anului 2011, suma totală a împrumuturilor semnate în cadrul mandatului s-a ridicat la 19,4 miliarde EUR, adică 66% din plafonul global prevăzut în decizie, ceea ce corespunde în mare așteptărilor după scurgerea a cinci ani din perioada de șapte ani de mandat. BEI își păstrează o marjă globală de 10,1 miliarde EUR în cadrul mandatului. În ciuda reducerii preconizate a activității externe a BEI în 2012 și 2013 și a majorării plafonului global introduse de decizie, se preconizează că BEI va atinge unele dintre plafoanele regionale până la sfârșitul anului 2013 (de exemplu, în țările aflate în faza de preaderare), în timp ce pentru alte regiuni situația este mai incertă (de exemplu, în regiunea mediteraneană). Ar trebui menționat aici că decizia introduce posibilitatea unei flexibilități de 10% între plafoanele regionale. Tabelul 2: Totalul împrumuturilor semnate de BEI și al plăților efectuate de BEI în cadrul mandatului (2007-2011) În milioane EUR || Plafon || Suma netă a împrumuturilor semnate || Suma netă a împrumuturilor semnate ca % din plafon || Plăți efectuate || Plăți nete efectuate ca % din suma netă a împrumuturilor semnate Țări aflate în faza de preaderare || 9 048 || 7 622 || 84% || 3 899 || 51% Regiunea mediteraneană || 9 700 || 6 559 || 68% || 2 079 || 32% Țările vecine din est, Rusia || 3 848 || 1 709 || 44% || 318 || 19% Asia și America Latină || 3 952 || 2 761 || 70% || 1 690 || 61% Africa de Sud || 936 || 591 || 63% || 425 || 72% Total mandat general || 27 484 || 19 242 || 70% || 8 411 || 44% Mandat privind schimbările climatice (2011-2013) || 2 000 || 150 || 8% || 150 || 100% Total mandat || 29 484 || 19 392 || 66% || 8 561 || 44% În ceea ce privește plățile efectuate, la sfârșitul lui 2011, BEI plătise 8,5 miliarde EUR reprezentând 44% din sumele nete care au făcut obiectul unui împrumut semnat. În țările aflate în faza de preaderare, în Asia, în America Latină și în Africa de Sud ratele plăților efectuate au variat între 50% și 75% din cauza obișnuitului decalaj între semnarea contractelor de finanțare și implementarea proiectelor cu efectuarea plăților corespondente. Plățile în țările mediteraneene s-au efectuat într-o proporție mai mică, și anume 32% din sumele nete contractate, ceea ce reflectă consecințele primăverii arabe și ale suspendării operațiunilor în Siria. Ratele scăzute ale plăților efectuate, și anume de 19% din împrumuturile convenite, în Europa de Est, Caucazul de Sud și Rusia reflectă întârzierile în rezolvarea aspectelor instituționale din regiune și faptul că pentru mai mult de trei sferturi din sume contractele au fost semnate în ultimii doi ani. BEI preconizează că operațiunile în țările vecine din est și Rusia pot fi accelerate având în vedere obiectivele mai ample stabilite în cadrul mandatului pentru activitățile BEI în regiune, memorandumul de înțelegere cu Banca Europeană pentru Reconstrucție și Dezvoltare (BERD) și Comisia semnat în martie 2011 și utilizarea asistenței tehnice specifice în vederea grăbirii implementării proiectelor. Tabelul 3: Împrumuturile anuale acordate în cadrul mandatului actual 2007-2013 În milioane EUR || 2007 (*) || 2008 || 2009 || 2010 || 2011 || Total brut || Anulări || Total net || Țări aflate în faza de preaderare || 389 || 2 009 || 2 859 || 1 535 || 874 || 7 666 || 44 || 7 622 || Regiunea mediteraneană || 1 205 || 1 195 || 1 510 || 2 009 || 926 || 6 845 || 286 || 6 559 || Țările vecine din est, Rusia || - || 170 || 233 || 631 || 675 || 1 709 || - || 1 709 || Asia și America Latină || 305 || 469 || 1 088 || 643 || 310 || 2 815 || 53 || 2 761 || Africa de Sud || - || 203 || 280 || 50 || 115 || 648 || 56 || 591 || Total mandat general || 1 899 || 4 045 || 5 969 || 4 868 || 2 900 || 19 681 || 449 || 19 242 || Mandat privind schimbările climatice (2011-2013)(**) || || || || || 150 || 150 || - || 150 || Total mandat || || || || || 3 050 || 19 831 || 449 || 19 392 || (*) Până la 31 iulie 2007, au fost acordate împrumuturi și în cadrul mandatului precedent 2000-2007. (**) Operațiunea de 150 de milioane EUR semnată în cadrul mandatului privind schimbările climatice în 2011 a fost prevăzută pentru țările aflate în faza de preaderare. || || || || În ceea ce privește numărul de proiecte, 29 de proiecte au fost finanțate în 2011 în cadrul mandatului, față de 46 în 2010. Activitatea de finanțare a BEI în țările în fază de preaderare s-a menținut la 3,4 miliarde EUR în 2011 la fel ca în 2010, reprezentând 52% din activitatea în regiunile vizate de mandat. Împrumuturile acordate în cadrul mandatului au scăzut la 1 miliard EUR, în timp ce împrumuturile acordate pe risc propriu în cadrul facilității de preaderare au crescut cu 18%, ajungând la 2,4 miliarde EUR. Pentru a compensa marja de manevră redusă în cadrul mandatului și a face față nevoilor încă semnificative în țările aflate în faza de preaderare, Consiliul guvernatorilor BEI a aprobat la începutul anului 2011 o majorare a plafonului de împrumut al facilității de preaderare cu 5,7 miliarde EUR până în 2013. În timp ce activitatea în regiunea mediteraneană a scăzut brusc, activitatea de finanțare a BEI în țările vecine din est a crescut în 2011, ajungând la 776 de milioane EUR (față de 631 de milioane EUR în 2010), din care 675 de milioane EUR în cadrul mandatului, ceea ce reprezintă un nivel record pentru regiune. În Asia și America Latină, finanțarea totală s-a ridicat la 1,2 miliarde EUR, la fel ca în 2010, împrumuturile acordate în cadrul mandatului scăzând la 310 milioane EUR, scăderea fiind compensată de o creștere echivalentă a împrumuturilor acordate de BEI pe risc propriu, în special în cadrul Facilității pentru sustenabilitate energetică și securitatea aprovizionării cu energie. În Africa de Sud, în 2011 au fost semnate trei împrumuturi noi în valoare totală de 165 de milioane EUR, printre acestea numărându-se un prim împrumut în valoare totală de 50 de milioane EUR acordat Africii de Sud în cadrul Facilității pe risc propriu al BEI pentru sustenabilitate energetică și securitatea aprovizionării cu energie. 3.2. Contribuția la îndeplinirea obiectivelor politicilor UE Operațiunile BEI în temeiul deciziei au ca scop susținerea obiectivelor pertinente de politică externă ale Uniunii. Decizia înlocuiește obiectivele stabilite anterior în funcție de regiune pentru operațiuni care beneficiază de garanția UE cu următoarele obiective orizontale de nivel înalt pentru toate regiunile vizate de mandat: (i) atenuarea schimbărilor climatice și adaptarea la acestea; (ii) dezvoltarea infrastructurii sociale și economice; (iii) dezvoltarea sectorului privat local, în special sprijinirea IMM-urilor. Printre obiectivele subiacente suplimentare se numără contribuția la principiile generale care stau la baza acțiunii externe, în conformitate cu articolul 21 din TUE și integrarea regională între țările partenere, inclusiv integrarea economică între țările în fază de preaderare, țările vecine și Uniune. BEI ar putea lua în calcul să își intensifice activitatea de sprijin pentru sănătate și educație atunci când există în mod clar o valoare adăugată. Orientările operaționale regionale tehnice anexate, convenite de comun acord de către Comisie și BEI, stabilesc o legătură între cadrul de politică regională al Uniunii, obiectivele orizontale de nivel înalt din cadrul mandatului și punerea lor în aplicare. Aceste orientări au ca scop să garanteze că operațiunile de finanțare ale BEI sunt complementare politicilor, programelor și instrumentelor corespondente ale UE în diferite regiuni. Obiectivele revizuite menționate mai sus vor constitui baza de raportare privind noile operațiuni începând din 2012. Cu toate acestea, se pot face deja unele observații în urma activităților desfășurate în 2011. În special, sprijinul acordat de BEI pentru infrastructura socială și economică a reprezentat 64% din totalul activităților BEI în regiunile vizate de mandat în 2011 (75% pentru operațiuni în cadrul mandatului). Sprijinul pentru sectorul privat a reprezentat 55% din totalul activităților BEI în regiunile vizate de mandat în 2011 (29% pentru operațiuni în cadrul mandatului), în timp ce sprijinul pentru IMM-uri prin intermediari financiari locali a reprezentat 17% din totalul activităților BEI în regiunile vizate de mandat în 2011 (6% pentru operațiuni în cadrul mandatului). În ultimii ani, BEI și-a intensificat activitatea de acordare de împrumuturi pentru acțiuni în domeniul schimbărilor climatice, precum și angajamentul general față de obiectivul UE de creștere economică cu emisii reduse de carbon, rezistentă la schimbările climatice, în interiorul și în afara Uniunii, în special în urma summitului UNFCC (Convenția-cadru a Națiunilor Unite asupra schimbărilor climatice) din 2009 de la Copenhaga. În 2011, împrumuturile semnate pentru acțiuni în domeniul schimbărilor climatice au crescut la 2,08 miliarde EUR (32% din totalul finanțărilor acordate de BEI în regiunile în cauză), din care 0,89 miliarde EUR în cadrul mandatului (29% din operațiunile în cadrul mandatului), față de 1,6 miliarde EUR în 2010 (21% din totalul finanțărilor acordate de BEI în regiunile în cauză). BEI a adoptat un set de criterii de eligibilitate sectoriale specifice pentru selectarea proiectelor care se încadrează în obiectivul privind schimbările climatice. De exemplu, nu toate proiectele care vizează îmbunătățirea consumului de energie sunt automat eligibile, ci numai cele care pot demonstra beneficii de 20% sau mai mult în materie de eficiență energetică față de consumul de referință. În plus, se ia în calcul numai partea de împrumut aferentă obiectivului privind schimbările climatice. Majoritatea împrumuturilor pentru acțiuni în domeniul schimbărilor climatice sunt pentru proiecte în următoarele două mari domenii: energie regenerabilă și eficiență energetică și transport durabil. Informații mai detaliate cu privire la amploarea contribuției BEI la atingerea obiectivelor politicilor UE urmărite în decizie sunt furnizate în documentul de lucru. 3.3. Defalcare pe sectoare Tabelul 4 de mai jos oferă o imagine de ansamblu a distribuției regionale și sectoriale a operațiunilor efectuate de BEI în temeiul deciziei în 2011. Tabelul 4: Defalcarea pe sectoare a operațiunilor semnate în 2011 (milioane EUR) în cadrul mandatului Regiune || Total || Energie || Transporturi || Servicii și industrie || Apă, salubrizare || Linii de credit pentru IMM-uri || Infrastructura de sănătate și de educație || Agricultură, silvicultură, pescuit (*) || Telecomunicații Țări în fază de preaderare (PA) || 1 024 || - || - || 617 || 60% || 15 || 1% || 55 || 5% || 87 || 8% || 100 || 10% || 150 || 15% || - || - Țări mediteraneene (MED) || 926 || 50 || 5% || 163 || 18% || 421 || 46% || 262 || 28% || 30 || 3% || - || - || - || - || - || - Țări vecine din est și Rusia (EST) || 675 || 175 || 26% || 450 || 67% || - || - || - || - || 50 || 7% || - || - || - || - || - || - Asia și America Latină (AAL) || 310 || 61 || 20% || - || - || 149 || 48% || - || || - || - || - || || - || - || 100 || 32% Africa de Sud (SA) || 115 || - || - || - || - || - || - || 115 || 100% || - || - || - || - || - || - || - || - Total || 3 050 || 286 || 9% || 1 230 || 40% || 585 || 20% || 432 || 14% || 167 || 6% || 100 || 3% || 150 || 5% || 100 || 3% (*) La această rubrică a fost convenită cu Turcia o operațiune de 150 de milioane EUR în cadrul mandatului privind schimbările climatice. 3.4. Impactul și valoarea adăugată a operațiunilor BEI Ca răspuns la mandatul și obligația BEI de a consolida și mai mult evaluarea, măsurarea și raportarea rezultatelor și a impactului operațiunilor sale, BEI a adoptat în 2011 un nou cadru intitulat Cadrul de măsurare a rezultatelor (CMR) ce urmează să se aplice operațiunilor din toate regiunile vizate de mandat. CMR va fi implementat treptat în anul 2012. Pe modelul cadrelor anterioare, CMR este structurat pe trei piloni: Pilonul 1 – coerența cu obiectivele și prioritățile politicilor UE și contribuția la îndeplinirea acestora; Pilonul 2 – calitatea și viabilitatea proiectului, precum și rezultatele preconizate și cele reale ale acestuia; Pilonul 3 – complementaritatea financiară și nefinanciară a contribuției BEI. CMR va îmbunătăți evaluările ex ante ale proiectelor și capacitatea BEI de a raporta rezultatele reale obținute. Acesta simplifică totodată cerințele privind comunicarea financiară, el fiind armonizat cât mai mult posibil cu indicatorii de rezultate ai altor instituții financiare internaționale. În 2011, impactul și performanțele scontate ale finanțării BEI fuseseră încă evaluate pe baza cele două cadre anterioare, și anume cadrul privind valoarea adăugată (VA) în UE și în țările aflate în faza de preaderare și cadrul de evaluare a impactului economic și social (ESIAF) în toate celelalte regiuni vizate de mandat. BEI efectuează evaluarea ex ante pe baza faptelor și a datelor colectate în timpul fazei de evaluare a proiectului. Cadrul este conceput în așa fel încât să furnizeze informații relevante și valori de referință pe toată durata de viață a proiectului, mai ales în ceea ce privește monitorizarea și evaluarea ex post. Tabelul 5a: Estimarea valorii adăugate a operațiunilor aprobate în 2011 în țări aflate în faza de preaderare (cadrul VA) (scor maxim = 200). Impact || Pilonul 1 || Pilonul 2 || Pilonul 3 || Scor mediu || Operațiuni aprobate Mandat || 146 || 120 || 158 || 141 || 8 Facilitate de preaderare || 139 || 141 || 155 || 145 || 23 Tabelul 5b: Estimarea valorii adăugate a operațiunilor aprobate în 2011 în țările mediteraneene, țările vecine din est și Rusia, Asia și America Latină, precum și în Africa de Sud (cadrul ESIAF) Impact || Pilonul 1 || Pilonul 2 || Pilonul 3 Împrumuturi pentru investiții || Împrumuturi intermediate (pentru IMM-uri) Ridicat || 23 (72%) || 13 (41%) || 3 (9%) || 20 (63%) Mediu || 9 (28%) || 11 (34%) || 4 (13%) || 11 (34%) Moderat || 0 || 1 (3%) || 0 || 1(3%) Redus || 0 || 0 || 0 || 0 Total || 32 (100%) || 25 (78%) || 7 (22%) || 32 (100%) În țările aflate în faza de preaderare, pot fi observate mici diferențe între operațiunile care beneficiază de garanția UE și cele pe risc propriu în cadrul pilonului 1 și pilonului 2, acesta din urmă reflectând parțial faptul că mandatul vizează și proiectele cu riscuri și nesiguranță relativ mai mari, în cazul cărora garanția UE oferă cea mai mare valoare adăugată. În celelalte regiuni vizate de mandat, nouă operațiuni au fost clasificate ca având un impact general „ridicat” pentru toți cei trei piloni; aceste operațiuni au vizat în cea mai mare parte proiecte referitoare la schimbările climatice, energiile regenerabile și alternative. 4. COOPERAREA CU COMISIA Comisia și BEI au cooperat îndeaproape în cadrul evaluării intermediare a mandatului extern al BEI. Procedura legislativă ordinară pentru adoptarea deciziei a fost finalizată în octombrie 2011. Decizia prevede o și mai strânsă cooperare și o sinergie mai bună între Comisie și BEI, precum și cu nou înființatul Serviciu European de Acțiune Externă (SEAE). În urma adoptării deciziei în noiembrie 2011, Comisia și BEI au semnat un nou acord de garantare și un nou acord de recuperare în conformitate cu articolul 14 și, respectiv, articolul 13 din decizie, acorduri care le înlocuiesc pe cele precedente, pentru a ține cont de modificările relevante introduse în noua decizie. De asemenea, Comisia și BEI au elaborat împreună orientările operaționale regionale tehnice anexate la prezentul raport. Se preconizează ca, în 2012, cele două instituții să actualizeze memorandumul de înțelegere care definește termenii și condițiile de cooperare consolidată pentru a include și SEAE și pentru a lua în considerare noile elemente introduse în mandat. Totodată ar trebui consolidată cooperarea pe teren prin amplasarea mai generalizată în aceleași locuri a birourilor BEI și a delegațiilor UE. În paralel, este în curs o strânsă cooperare în vederea elaborării propunerii pentru următorul mandat extern al BEI care va acoperi perioada 2014-2020. BEI a fost implicată în revizuirea politicii europene de vecinătate atât în regiunile vecine de la sud, cât și în cele de la est. Cooperarea dintre BEI, SEAE și Comisie s-a intensificat în cursul anului 2011, în special în contextul coordonării reacției UE la primăvară arabă și al instaurării parteneriatului pentru democrație și prosperitate împărtășită cu țările sud-mediteraneene. De asemenea, BEI s-a implicat activ în grupurile operative la nivel înalt înființate de dna Ashton, Înalt Reprezentant/Vicepreședinte al Comisiei, în vederea optimizării în continuare a coordonării în unele țări din regiune, prima reuniune având loc în septembrie 2011 în Tunisia. BEI a contribuit, de asemenea, la reflecțiile privind Agenda schimbării[4], comunicarea Comisiei încercând să consolideze impactul politicii de dezvoltare a UE, în special în ceea ce privește sprijinul pentru o creșterea economică durabilă și dezvoltarea sectorului privat. Direcțiile de acțiune menționate mai sus vor continua în următorii ani prin sprijinul acordat Comisiei și SEAE la punerea în aplicare a noii politici de vecinătate, precum și a priorităților relevante din Agenda schimbării. Colaborarea se va axa și asupra politicii de extindere pentru a sprijini aderarea Croației la UE și continuarea reformelor țărilor candidate și potențial candidate în vederea integrării în UE. Cu sprijinul Comisiei, BEI va încerca să relanseze operațiunile din Kosovo[5]. În acest context, ar trebui menționat că, în conformitate cu articolul 10 din decizie care prevede că „Kosovo este reprezentat de Misiunea Națiunilor Unite în Kosovo sau de o administrație desemnată în orientările operaționale regionale de natură tehnică” – orientările menționate mai sus prevăd că o astfel de administrație ar trebui să fie guvernul din Kosovo. Cooperarea privind aspectele sectoriale se va ameliora în continuare, în special în ceea ce privește acțiunile de combatere a schimbărilor climatice și în cadrul inițiativei Energie durabilă pentru toți. În acest context, în conformitate cu articolul 6 din decizie, BEI va elabora până la sfârșitul anului 2012, în cooperare cu Comisia, o strategie privind modul în care se poate crește treptat și constant, în cadrul mandatului său, procentajul proiectelor care promovează reducerea emisiilor de CO2 și modul în care se poate elimina progresiv finanțarea proiectelor care sunt în detrimentul realizării obiectivelor Uniunii în materie de schimbări climatice. 5. COOPERAREA CU INSTITUȚIILE FINANCIARE INTERNAȚIONALE În 2011, cofinanțarea cu alte instituții financiare internaționale (IFI) sau cu instituții bilaterale europene a reprezentat 56% din totalul împrumuturilor semnate de BEI în cadrul mandatului. Deși această proporție a scăzut după o creștere constantă înregistrată în cei patru ani precedenți (anul 2010 înregistrând un nivel record de 64%), ea încă mai reflectă un nivel ridicat de cofinanțare cu alte instituții financiare. Lista operațiunilor cofinanțate semnate în regiunile vizate de mandat în 2011 este inclusă în documentul de lucru. Un nou memorandum de înțelegere între Comisie, Grupul BEI și BERD a fost semnat în martie 2011. Acest memorandum de înțelegere înlocuiește și fuzionează acordurile anterioare care acoperă Europa de Est, Caucazul de Sud, Rusia și Asia Centrală (din decembrie 2006) și Turcia (din ianuarie 2009). Memorandumul de înțelegere va permite consolidarea cooperării strategice și operaționale. Noul memorandum de înțelegere privind cooperarea în afara UE va fi revizuit în 2012 pentru a ține cont de extinderea activității BERD în regiunea mediteraneană. Faza pilot de doi ani a acordului tripartit privind inițiativa de încredere reciprocă semnat între BEI, AFD[6] și KfW a permis realizarea de proiecte semnificative în 2011 în țările vecine din sud și în regiunile ACP. Inițiativa urmărește să sporească eficacitatea și eficiența colectivă a celor trei instituții, printr-o recunoaștere și încredere reciprocă în procedurile și standardele aplicate de către aceea dintre ele care dirijează lucrările aferente unui proiect cofinanțat. În cursul anului 2012, se va pune accentul pe elaborarea unor orientări operaționale comune. Cooperarea cu Grupul Băncii Mondiale a continuat, aceasta incluzând semnarea unui acord bilateral de cooperare între BEI și Societatea Financiară Internațională în vederea îmbunătățirii colaborării privind finanțarea proiectelor de dezvoltare a sectorului privat în regiunile vecine de la sud și în regiunile ACP. De asemenea, BEI colaborează cu bănci pentru dezvoltare multilaterală în contextul parteneriatului de la Deauville, pentru a sprijini creșterea economică durabilă și favorabilă incluziunii ca reacție la primăvară arabă, așa cum au subliniat liderii G8 la summitul din mai 2011. În plus, BEI a continuat să facă parte din diverse grupuri de lucru specializate înființate de IFI pentru a face schimb de bune practici sau pentru a trata probleme specifice. BEI are un rol activ în facilitățile de combinare regionale instituite în ultimii ani de Comisie împreună cu BEI, BERD, Banca de Dezvoltare a Consiliului Europei și alte instituții financiare bilaterale europene[7]. În plus, BEI a jucat un rol cheie în cadrul grupului de experți instituit de către Comisie pentru a evalua înființarea unei „platforme a UE pentru cooperare și dezvoltare”. Comisia, în cooperare cu BEI și alte instituții financiare multilaterale și bilaterale europene, s-a angajat într-un proces de reflecție cu privire la noile instrumente financiare în sprijinul politicilor externe ale UE în următorul CFM. Utilizarea din ce în ce mai frecventă a instrumentelor financiare inovatoare ar trebui să permită ca o mai mare parte din granturile UE să fie combinate cu împrumuturi sau să fie utilizate în instrumente de capitaluri proprii sau de partajare a riscului, astfel încât să se mobilizeze fonduri suplimentare, în special de la investitori din sectorul privat, pentru a acoperi nevoile de investiții ale țărilor partenere ale UE. Utilizarea instrumentelor financiare inovatoare în politicile externe ar trebui să se sprijine pe viitoarea platformă, pentru a spori eficacitatea și eficiența finanțării externe a UE. [1] Decizia nr. 1080/2011/UE a Parlamentului European și a Consiliului din 25 octombrie 2011 de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii și de abrogare a Deciziei nr. 633/2009/CE (JO L 280, 27.10.2011, p. 1). [2] Documentul de lucru (2012)358 [3] Decizia delegată a Comisiei din 8 februarie 2012 de modificare, în ceea ce privește Siria, a anexei III la Decizia nr. 1080/2011/UE a Parlamentului European și a Consiliului de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii și de abrogare a Deciziei nr. 633/2009/CE (JO L 110, 24.4.2012, p. 38). [4] COM (2011) 637 final. [5] Această denumire nu aduce atingere pozițiilor referitoare la statut și este în conformitate cu RCSONU 1244/99 și cu avizul Curții Internaționale de Justiție cu privire la declarația de independență a Kosovo. [6] Agence Française de Développement [7] De exemplu, cadrul de investiții pentru Balcanii de Vest, Facilitatea de investiții pentru vecinătate, Facilitatea de investiții pentru Asia Centrală, Facilitatea de investiții pentru Asia și Fondul fiduciar UE pentru infrastructură din Africa.